Surabaya Samator

Surabaya Bhayangkara Samator adolah salah satu klub voli putra profesional nan bamarkas di Kota Surabaya, Jawa Timur. Klub ko marupokan salah satu klub nan ikuik ka dalam kajuaraan Proliga. Tahun 2019 ko, Surabaya Samator manjadi juara pado Proliga 2019 satalah mangalahan regu Jakarta BNI 46 jo skor 3-1. Sabalumnyo, Surabaya Samator alah parnah bahadapan jo Jakarta BNI salamo Proliga 2019, tapi tigo kali kalah malawan Jakarta BNI.
Grand final ko diadokan di GOR Amongrogo, Yogyakarta. Awalnyo regu Jakarta BNI nan mamimpin di set patamo, namun pado set kadua Surabaya Samator mulai manyusul dan mangalahan Jakarta BNI. Pado duo set barikuiknyo, tim asuhan palatih Ibarsjah Djanu Tjahjono ko indak bisa dikalahkan dan akhirnyo Surabaya Samator manang.
Surabaya Samator didirian pado 2002 sarato disponsori jo parusahaan Samator Group nan marupoan parusahaan nan mamproduksi gas industri paliang gadang di Indonesia. Surabaya Samator didukung pulo oleh Kepolisian Republik Indonesia untuak mangambangan potensi bola voli nan ado di Indonesia mulai pambinaan hinggo turun di kompetisi sacaro resmi. Karajo samo ko dilakuan di gedung NTMC, Jakarta.
Pamain klub iko bajumlah 19 urang, nan tamasuak ka dalam urang-urang pilihan untuak mangikuti pertandingan Proliga 2019. Dalam pertandingan iko, Surabaya Samator mamiliah Rendy Febriant Tamamilang atau biaso dipanggia Rendy untuak manjadi kapten pado tim tasabuik. Rendy jugo batugas sabagai open spiker untuak mancetak poin di satiok patandingan. Salain Rendy, adolo Rivan Nur Mulki atau biaso disapo Rivan, marupokan salah satu pamain nan ditakuti jo klub lain dek karano spike kareh pado lawannyo.
Surabaya Samator punyo lo Yuda Mardiansyah nan mandapek posisi sabagai middle blocker. Yuda mampunyoi kakuatan dalam manangkok dan mangumpan bola bahkan dirinyo acok dimasukan ka dalam tim nasional. Ado pulo Nizar Julfikar nan mampunyoi kalabihan dalam maagiah umpan bahkan alah diakui pulo samo palatihnyo.
Adonyo Rendy jo Rivan alun langkok tanpa kahadiran Galih Bayu Saputra dalam patandingan. Hal iko dikaranokan Bayu mamiliki kakuatan untuak manjatuhan lawan. Rendy, Rivan, Yuda, Nizar dan Bayu marupoan pamaian Surabaya Samator nan dimasukan ka dalam pamain timnas. Salain kalimo pamain tasabuik, ado pulo Mahfud Nurcahayadi nan masuak ka dalam pemain timnas. Mahfud marupoan pamain voli nan paliang tuo di Surabaya Samator.
Pamain Surabaya Samator indak hanyo pamain lokal, tapi ado pulo pamain asing nan didatangan langsuang dari Kuba, yaitu Yosvani Gonzalez Nicolas jo Reidel Gonzalez Toiran.
Daftar pamain Surabaya Bhayangkara Samator 2019 tadiri dari:
Surabaya Bhayangkara Samator marupoan tim nan sukses pado kompetisi tatinggi bola voli putra Proliga sajak kompetisi ko diperkenalkan pado 2002. Ado 7 galar nan barhasil didapekan dari tim ko.
Prestasi lainnyo nan didapek Surabaya Samator adolah juaro Asian Peace Cup 2019 nan diadokan pado 23-25 Juni 2019 di GOR Simpruk Pertamina Jakarta. Turnamen iko marupokan turnamen persahabatan nan diikuti jo ampek nagaro, Korea Salatan, Korea Utara, Indonesia dan Vietnam, tapi untuak turnamen tim putra hanyo diikuti tigo nagaro yaitu Korea Selatan, Korea Utara sarato Indonesia.